Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 22. számú melléklet a 102/2001. (XII. 16.) FVM rendelethez
Paragraph Index: 2251

5. Az integrációkkal kapcsolatos adatok kezelésére, az integrációs tevékenység értékelésére a megyei földművelésügyi hivatalok információs adatbázist hoznak létre, amelyekhez a szükséges adatokat a bejegyzett integrátornak — a területileg illetékes megyei földművelésügyi hivatal megkeresése alapján — évente legalább egyszer szolgáltatnia kell. Az a bejegyzett integrátor, amely ezen adatszolgáltatási kötelezettségének nem tesz eleget, az integrációs nyilvántartásból törlésre kerül és két évig — újbóli kérelme alapján — integrátorként nem jegyezhető be. Az adatbázis tartalmáról közérdekű tájékoztatást csak a minisztérium engedélyével lehet adni. Az integrátor által a megyei földművelésügyi hivatal számára szolgáltatandó információknak ki kell terjedniük — az integrátor által végzett integrátori tevékenység egyértelmű — az integráció végterméke alapján meghatározott — megnevezésére (pl. búza termeltetése, vagy többféle tevékenység esetén pl. tejtermeltetés, vágóállat-termeltetés és sertéshízlalás stb.), — a megnevezés alapján körülhatárolt tevékenység eredményének megadására (naturáliákban pl. db, kg, tonna, hl vagy liter, illetve értékben — ezer Ft vagy millió Ft — kifejezve), — az integráció egyéb alapvető adataira, mint pl. az integráció keretében megművelt földterület nagysága, az integráltak számára, ezen belül működési forma szerint a gazdasági társaságok, szövetkezetek, egyéni vállalkozók, őstermelők (kistermelők) számának, megoszlási arányuknak a megadására, — az integráció keretében fölvett hitelek legfőbb adatainak közlésére, — az integráció keretében igényelt támogatások adatainak közlésére.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes